જોકે તેમાં એક લટકણિયું અનિવાર્ય છે અને તે એ કે એમેઝૉનનું ઍલેક્સા તમારી પાસે હોવું જરૂરી છે. આ ઍલેક્સા તમારો અવાજ સાંભળવાનું કામ કરી તમારા માટે ચૅનલોમાંથી તમે જે ચૅનલ કહેશો તે શોધી કાઢશે તમે તમારી નિયમિત જોવાની ટેવો ઉમેરી શકો છો. દા.ત. કોઈને ટીવી જોતી વખતે બલ્બ કે ટ્યૂબલાઇટનો પ્રકાશ ઓછો જોઈએ. ટીવી બંધ હોય તો તે ચાલુ કરવું. તમે છેલ્લે જે ફિલ્મ કે સિરિયલ જોતા હો તે ફરીથી ચાલુ કરવી., આ બધું કર્યા પછી જ્યારે પણ તમે અવાજથી આદેશ (વૉઇસ કમાન્ડ) આપશો ત્યારે ઍલેક્સા તમારી ઈચ્છા મુજબ, બલ્બ કે ટ્યૂબલાઇટનો પ્રકાશ ઓછો કરશે, ટીવી ચાલુ કરે અને તમે જે છેલ્લી સિરિયલ કે ફિલ્મ જોતા હો તે તમે આગળ જોઈ શકો છો.